مين هناك! 


كان دايماً متعلق بالسما والنجوم وكان دايماً بيسأل نفسه ازاي احنا لوحدنا الي عايشين في الكوكب ده 
لوحدنا كده والعالم الكبير أوي ده فاضي؟ 
السوّال الي كل علماء الفلك سألوه ولسه لحد النهاده بيسألوه, ماجد كان بيسأله بينه وبين نفسه كل ما 
يتفرج علي فلم وثائقي أو حتي فيلم خيال علمي علي التليفزيون أو يقرأ مجلة علمية أو كتاب.. 
بس بإمكانياته المحدوده وظروفه ماكانش عارف يوصل لحاجة غير أنه ف يوم يقابل حد من مكان تاني 
غير كوكب الأرض.. 
من باب التغيير يعني. 
ماجد درس طب قسم مخ وأعصاب ومع دراسته مابطلش قراءة في كتب ومراجع خارجية, لحد ما في 
يوم وقع تحت إيده كتاب غيرله حياته بالكامل.. 
الكتاب كان بإسم " التواصل مع المجهول" 
حلو الإسم وشده المقدمه الي كانت بتقول: كل ما سيتم ذكره في هذا الكتاب هو واقع تجربة شخصية, 
قد تنجح معك أو تفشل.. عليك بالتجربه لتعرف. 
أخد الكتاب وجري بيه علي البيت لدرجة أنه أخد الطريق من الشغل للبيت الي طبيعي ياخد منه ساعتين 
في نص ساعة بس.. 
فتح الباب بسرعة وأمه كانت في انتظاره بابتسامه غريبه وقالتله : أجهزلك الغدا يا ماجد؟ 

- مش جعان يا أمي.. مش جعان 

- مالك يا ابني حاجه حصلت في الشغل؟ 
سكتت للحظة في ذهول من الحالة الي عليها ماجد لاكن الي طمنها أنه وهو بيتكلم كان شكله مبسوط. 


الأستاذة هاجر هي دكتورة في التأريخ والحضارات القديمة وحكاياتها الي كانت بتحكيها لإبنها الوحيد 
طول حياته عن الحضارات القديمة والتقدم الرهيب الي صنعوا بيه تاريخهم الي مالوش تفسير حتي 
اليوم وحتي أن رغم التطور العلمي الي بنعيشه فيه حاجات عاجزين حتي عن تقليدها كانت عامل 
مساعد ليه أنه يفكر أكثر ف أننا أكيد مش لوحدنا, فيه قطعة من اللغز مفقوده.. 


هاجر هي الي شالت حمل تربية ماجد من بعد ما والده مات في حادث مُبِهَم وهو في الإعدادي 


حاولت علي أد ما تقدر توزن بين شغلها وبين أبحاثها وتربية إبنها وانه يحقق نجاح لنفسه في الحياة 
فخورة بأنها قدرت تعمل ده بعد ما شافت إبنها من أمهر الأطباء في مجاله بشهادة الجميع. 

ومن بعدها بدأت تتفرغ للبحث الي قضت أكثر من "١‏ سنة من حياتها تدرس فيه وتسافر العالم كله 
تجمع معلومات عنه 

ليه العالم من آلاف السنين كانوا مهتمين أوي بالتحنيط والحياة الأخري وكان عندهم قناعة تامة بالبعث 
ما بعد الموت بالطريقة دي؟ 

لحد ما في سنة ١٠١1١5‏ وقع تحت إيديها مخطوطة تم إكتشافها في بيرو بتوصف بشكل دقيق مرحلة ما 
بعد الموت! 

المخطوطة يرجع تاريخها لأكثر من ١7‏ ألف سنة.. كانت جزئين ولاكن للأسف تم الوصول لجزء واحد 
بس منهم وفيه من المعلومات الي خلاها تسافر مخصوص لمكان الإستكشاف في رحلة دامت لأكثر من 


أب 


"في الكتاب ده أنا هحكي حكايتي الي كثير هيقرئوها ويقولوا - كبر وخرف - أنا مش كاتب حكايتي دي 
للناس دي.. أنا كاتبها لكل واحد بيفكر وعارف أن لو الكون عبارة عن الكام مليار الي عايشين علي 
كوكوبنا الصغير ده كان إيه لزمة الكون المهول بمجراته ونجومه؟ الكلام ده ليكم أنتم.. وعارف أنكم 
هتصدقوني." 

إفتتاحية الكتاب الي قرأها ماجد وهو واقف ولسه ماقلعش حتي هدومه. 

"كان يوم جمعة في نص سبتمبر وخرجت أسطاد علي البحر ومن عادتي لما بخرج أسطاد باخد معايا 
الراديو وأشغل إذاعة الأغاني.. في السهرة بيجيبوا حليم وعبد الوهاب.. دقة قديمة بقي.. وبكمل صيد 
مع الأغاني لحد الفجر وأرجع علي البيت.. ف اليوم ده زي أي يوم قاعد ومتسلطن مع قدك المياس 
والجو كان فيه نسمة هوا من بشاير خريف الأسكندرية وفجأه الراديو قلب لوش وصوت زن غريب.. 
قولت يمكن من الهوا أو البطاريات بدأت تفضي 

البطاريات مشحونة 

والإذاعات التانية كلها شغاله عادي 

رجعت تاني بالتردد لإذاعة الأغاني 

لسه نفس الوّش موجود.. 

بس كان فيه حاجة غريبة في الوش ده 


كان فيه صوت أول مرة أسمع زيه 


كان صوت حد بيعيط ويصرخ 

بس الصوت كان بعيد ومش واضح حتي بيتكلم عربي ولا لغة تانية 

مش فاهم حاجة من الي سامعه 

والزن في السماعة مستفزني 

ما بين التشتيت الي أخدني وخرجني من الجو الجميل الي عايشه وبين السنارة الي في البحر قررت 
أسحب سنارتي وألمها واركز مع الي سامعه ده 

الصوت مش حاجة ثابته 

ده بيتغير يعني أنا مش بيتهيألي 

ليه فيه عياط وصريخ 

سيبت البحر ومتعته ومسكت الراديو ف إيدي وحاولت أصب كل تركيزي معاه 

وبدأت أفكر.. هل ده مسلسل إذاعي مثلا؟ 

إذاعتين دخلوا علي بعض ف حصل التشويش ده 

طب ليه مافيش تغيير لأكثر من ربع ساعة صراخ وعياط!! 

وفجأة وفي هدوء شط الأسكندرية وتركيزي مع الصوت سمعت كلمة واحدة فهمتها: اهربوا!!! 
ومن بعدها رجع تاني الكلام كله مش مفهوم.. 

اهربوا؟ 

أنا صاحي ولا بحلم 

فيه إيه؟ 

قفلت كل حاجة وحطيت حاجتي في العربية ومسكت الراديو في إيدي ورجعت علي البيت 
طول الطريق نفس الكلام ونفس التشويش وللحظة واحدة الإذاعة ماتظبطتش 

مابدهاش بقي 

خبطت علي جاري زي المجنون وخدت منه الراديو بتاعه 

شغلته وظبطت التردد الإذاعة شغاله عادي جداً عليه مافيش أي تشويش 

حطيت الجهازين أدامي يمكن أنا ظابط حاجة غلط في الراديو عندي.. كل حاجة متطابقة!! 
الفجر أذن وأنا متنح للراديو بحاول أفهم أي حاجة.. مافيش جديد 

من كتر التركيز والصدمة نمت 


مادريتش بنفسي غير وأنا صاحي الساعة ٠‏ الصبح 


الراديوى فصل شحن 

قومت من علي الأرض ببص حوليا الدنيا ساكته وكأن الناس اختفت بعربياتها بدوشتهم 
غريبة.. 

غسلت وشي 


وروحت للراديو حطيته يشحن علي ما جهزت الفطار علشان أسمعلي أغنيتين هادين وأنا بفطر 
حطيت الراديو جنبي وخايف أفتحه 

خايف أطلع ماكنتش بحلم 

وخايف حتي أني أطلع كنت بحلم 

شغلت الراديو وظبطته علي تردد إذاعة الأغاني.. 

مافيش صوت طالع 

لا تشويش ولا غيره 

نفس الصمت الي موجود ماتكسرش بزنه واحده حتي 

حركت المؤشر يمكن الراديو الأثري ده خلاص كده جاب آخره 

كل حاجة شغاله تمام معايا والراجل لسه في عمره باقي 

جربت الإذاعة علي راديو جاري 

شغاله بردو عادي جدا.. 

كده أنا ماكنتش بحلم.. كده فيه حاجة بتحصل أنا مش فاهمها 

سيبت الراديو شغال علي نفس وضعه الصامت ده ووصلته بالشاحن يشحن ونزلت شغلي 
وطول الطريق دماغي بتودي وبتجيب 

طب هرجع البيت ألاقي كل حاجة رجعت لطبيعتها 

ولا هرجع أسمع الصراخ والعياط ولا فيه إيه! 

قضيت اليوم في الشغل ماعرفش قضيته ازاي 

ورجعت البيت 


بفتح الباب لاقيت صوت غريب شغال 


المرة دي الصوت واضح بدون أي تشويش 

نفس الصراخ 

بس المرة دي بصوت واضح مش صوت بشر 

صوت غريب.. 

الصوت بيكرر كلمة واحدة بس : اهربوا !! بس اكتشفت أنه بيقولها بلغات العالم.. 
فهمت منهم العربي والإنجليزي والأسباني علي أد دراستي 

والباقي أكيد لغات تانية أنا مش فاهمها.. 

طلعت قاموس الإيطالي والألماني ولاقيت توقعي صح.. 

ليه اهربوا؟ 

وليه التردد ده؟ 

وفيه إيه؟ 

فيه إيه؟ 

أخدت الراديو ونزلت بيه لمحل الإلكترونيات الي علي ناصية الشارع 
صاحب المحل صاحبي وعشرة سنين 

وهو الي أهداني الراديو ده بعد حرب أكتوبر وكان قال لي أنه عزيز عليه لأنه من ريحة جده 
قولت أنزل أشوف إيه حكاية ريحة جده ده الي هيطيرلي عقلي 

وصلت المحل وبخبط علي الباب لاقيته قاعد علي الكرسي مش بيتحرك 
فتحت ودخلت 

مالك يا فتحي؟ 

مبلم ليه كده يا حاج؟ 

حاجه حصلت لعيالك أو أحفادك؟ 

.. مافيش رد 

هزيته جامد لدرجة أني خوفت يموت ف إيدي.. 

فجأة اتنطر من مكانه وقال بنبرة صوت رعبتني: إهربوا!! 

من الخضة وقعت الأرض والدنيا لفت بيا وحسيت أني خلاص دي نهايتي.. 


فتحي قام من علي الكرسي وجري عليا يقومني: 


قوم يا محسن مالك حصل لك إيه.. 


أنت هنا من إمتي؟ 


هو انا كنت نايم ولا إيه؟ 


جاب ازازة مياه ودلقها علي راسي وقتها بدأت أفوق شوية وأستوعب الدنيا من حوليا 
وأول حاجة نطقت بيها: 


أيوه يا محسن أنا كويس معلش يا صديقي أنا شكلي كنت نايم وماخدتش بالي أنك هنا 

لأ لأ أنت كويس؟ أنا دخلت عليك لاقت عينك مفنجله ومش بتربش وكلمتك كتير مارديتش عليا 
ولما حركتك جامد قولت اهربوا بصوت غير صوتك وبعدها أنا مادريتش بالدنيا 

أنت بتقول إيه يا محسن؟ أنا آخر حاجة فاكرها أني كنت قاعد بتفرج علي ماتش الزمالك.. الولد 
رضا عبد العال ده مش عارف هيجيلنا تاني زيه مين لما يعتزل يا محسن. 

سيبك من الزمالك دلوقتي وتعالي نقعد علي القهوة فيه حاجة بتحصل يا فتحي غلط وأنا خايف 
ومش فاهم حاجة 

أنت وشك مخطوف كده ليه يا محسن أنت تعبان يا صديقي نروح نكشف؟ 

يا سيدي والله أنا كويس وزي البمب بس ريحني واقفل المحل وتعالي نقعد علي القهوة.. 

أدينا طلنا وقعدنا علي القهوة يا سيدي وشربت العناب بتاعك, ها بقي احكيلي إيه الي مخوفك 


كده؟ 

قوم يا محسن وهات الراديو بتاعك معاك الكلام هنا ع القهوة مش هينفع 
هنروح فين 

هترجه لمحل جلفيكن شكل النهازدة 


أنت أول مرة يحصل معاك الموقف ده كان إمتي؟ 

إمبارح زي ما حكيتلك كانت أول مرة الموضوع ده يحصل 

ماصادفش معاك في مرة أن الراديو اشتغل وأنت قافله؟ 

مافتكرش بس ليه السؤال ده؟ 

أبويا الله يرحمه كان بيحكيلي حكاية وكنت مفكره بيخوفني بيها أن الراديو ده عليه لعنة وأن 
جدي حاول يبيعه أكثر من مرة بسبب اللعنة دي وماعرفش وكان بيرجع ليه تاني.. 

ولما جدي اداه لأبويا قال له الراديو ده مايتباعش يا راضي وإلا هتندم باقي عمرك.. 

حتي أبويا وهو بيديني الراديو قال لي لو جه اليوم يا فتحي والراديو ده مابقاش له قيمه اوعي 
ترميه أو تهمله.. 

لو تفتكر يوم ما اديتهولك قولتلك الراديو ده غلاوته من غلاوتك عندي وأنت قعدت تتريق 
عليا 


ماسمه 


المهم أن أبويا ف مرة واحنا نايمين وكان دايماً بيحط الراديو جنبه حتي لو مش مشغله لاقيته 
بيزعق في أمي جامد في نص الليل 

صحيت من نومي علي صوته 

لاقيته بيقول لأمي مش قولتلك ماتلمسيش الراديو ده طول ما أنا عايش 

وهي تحلفله والله ما لمسته ولا قربتله يا راضي أنا كنت نايمه جنبك 

رد عليها وقال لها يعني هو اشتغل لوحده؟! 

وهما بيتكلموا سمعت الصوت الي أنت بتقول عليه ده.. 

تشويش وزن وصوت غريب بيصرخ في الراديو 

بس وقتها الكلام كان عربي كله الي سمعته 

"إنهم قادمون.. بلا رحمة.. اهربوا" 

وبعدها الكلام اتكرر بلغات تانيه 

أبويا عمري ما شوفته عصبي كده 

وهدوء غريب من أمي ماتعصبتش عليه وكانت بتحاول تمتص غضبه ده 

لأنها عمرها كله مازعقش ليها أو ليا.. أنت عارف يا محسن عمك راضي كان هادي جداً 
ومابيحبش الصوت العالي. 

يا نهار مش فايت.. من أيام عم راضي ؟ 

مش بقولك الراديو ده ملعون.. 

ملعون إيه يا فتحي ده تردد وراديو يعني جدك كان بيقول ملعون لاكن احنا العلم اتطور.. 

ده تواصل بموجات الراديو يا فتحي.. بس مين الي طول السنين دي كلها بيبعت نفس الرسالة 
ومهتم أوي بوصولها لدرجة أنه يكررها بكل اللغات؟ 

أنت مستوعب يا فتحي الرسالة دي لو بجد أننا بنستقبل تردد من بره الأرض؟ 

بره الأرض إيه يا محسن صلي علي النبي كده هو ممكن يكون فيه حاجة كبيرة بتحصل آه بس 
مش لدرجة بره الأرض يعني.. 

والصوت الي ماسمعناش زيه طول عمرنا؟ 

والكلام الي بيتكرر من أيام جدك؟ 

مين هيعيش عمرين ولا ثلاثة يكرر نفس الجملة بكل اللغات بالصوت ده والصرخة الي تقطع 
القلب دي؟ 

ماتوغوشنيش بقي أنا مش حمل تفكير في حرب الكواكب يا محسن أنا راجل صاحب مرض 
ورجلي والقبر. 

طب هنعمل إيه؟ 

نكسر الراديو وخلاص؟ 

هو فاضل ف العمر أد إيه علشان نفكر في الي هيحصل في المستقبل؟ 

خايف نكسره تحل علينا اللعنة يا محسن 

ماحنا لو فضلنا نفكر فيه وهو معانا كده هنتلحس يا فتحي أنا مش هبيت الراديو ده ف بيتي يوم 
واحد تاني. 


- طيب أنا عندي فكرة.. احنا ناخد الراديوا الملعون ده ونرميه في البحر.. ويبقي اسمنا 
ماكسرنهوش واتخلصنا منه؟ 

- أي فكرة أنا موافق عليها إلا أنه يفضل معانا.. 
وبعد ما اتفقنا علي ده.. أخدنا الراديو بالفعل ورميناه في البحر 
روحنا واحنا مش عارفين الي عملناه ده صح ولا غلط 
روحنا واحنا بنفكر في الراديو والصوت الي كان خارج منه.. 
روحنا ماحدش فينا كلم التاني طول طريق الرجوع.. 
فتحي طلع شقته.. وأنا سيبته وروحت شقتي 
وأول ما فتحت الباب رجعت من تاني أسمع دوشة الشارع والناس وكلاكس العربيات 
وكأني كنت في صندوق معزول وخرجت منه.. 
مش عارف رجعت للطبيعي ولا مش هرجع أعيش حياتي طبيعي تاني 
رجعت وكلي خوف من لعنة الراديو الي مستنيها تصيبني في أي لحظة.. 
رميت نفسي علي السرير من التعب.. ونمت. 
صحيت الصبح 
حاسس بنشاط غير طبيعي 
وكأني نمت أيام 
في الحقيقة أنا فعلآ كنت نايم أيام 
بصيت في النتيجة لاقيتني نمت أربع أيام كاملين.. 
ماعرفش ازاي.. قومت أخدت دش بسرعة ولبست ومن غير فطار ولا يحزنون نزلت أجري أشوف 
فتحي 
روحت المحل عنده لاقيته مقفول ف طلعت له الشقة.. 
خبطت كتير وناديت كتير ومافيش رد 
نزلت جبت اتنين شباب من علي القهوة يكسروا الباب 
ومجرد ما دخلت شميت ريحة لحد اللحظة الي بكتب فيها الكتاب ده ماراحتش من مناخيري 
لاقيت فتحي هيكل عظمي متحلل مافيهوش ذرة لحم أو جلد.. 
لاقيت صاحبي الي كان معايا من كام يوم جثة متحللة بقالها سنين 
والغريب أن الطب الشرعي قال في تقريره أن الجثة مش جثة فتحي دي جثة جده 


والأغرب أن التقرير قال أن عمر الجثة دي يرجع لأكثر من ألفين سنة.. 

صاحبي فين؟ 

لحد اللحظة ماعرفش 

ولحد اللحظة مش عارف إيه الي حصل ولا إيه الي هيحصل.. 

بس الي متأكد منه أن فيه حاجة بتحصل أنا مش قادر أستوعبها 

ومش عارف الأيام الجايه هيحصل ليا فيها إيه 

أنا كتبت الكلام ده علشان لما أموت يمكن حد ياخد باله أو يقدر يحل اللغز الي خفت أكمل فيه 
لأني جبان خفت أسأل ( مين هناك ) " 


الكتاب لشخص ماكتبش غير الكتاب ده بس 
الأستاذ محسن عبد المقصود صاحب الخمسون عام 
من الأسكندرية - سيدي بشر 
معايا الإسم والعنوان والكتاب تم نشره من "١‏ سنين يعني مش زمن 
وأنا لابس زي مانا ليه مانزلش أقابل الراجل ده وأسمع قصته العجيبة دي بنفسي؟ 
حوار دار في رأس ماجد.. قصة خارقة للطبيعة صاحبها بيأكد أنها حصلت ليه بالفعل 
ماخدش وقت في التذ لتفكير 
- أمي أنا نازل الإسكندرية 
خير يا ضنايا فيه إيه؟ 
- مافيش يا أمي لما أرجع هبقي أحكيلك كل حاجة 
95 أنت ماكلتش حاجة من الصبح يا ابني كل لقمة وروح مكان ما تحب 
- مافيش وقت يا أمي الموضوع مستعجل ولازم أنزل حالا 
- طيب أصبر ألبس وأنزل معاك لو الموضوع ضروري كده 
98 لأيا ست الكل مش مستاهل والله دي حاجة ممكن تكون بلا قيمة 
استريحي انتي ولما أرجع نبقي نتكلم 


الطريق من طنطا للأسكندرية فات كأنه كام متر رغم مسافة ال٠5١‏ كيلو تقريباً ماحسش ماجد بالطريق 
من كتر تفكيرة في قصة عم محسن وإيه ممكن يحصل لو لقاه فعلآ وطلع كلامه صح! 


بعد ما وصل سيدي بشر نزل من عربيته وبدأ يلف في كل شارع وكل مكان لحد ما وصل عنوان عم 


م اساسسمم 


5 مين؟ 
- ماجد 
- ماجد مين؟ 


- أنا جايلك من طنطاا يا عم محسن بخصوص قصتك الي نشرتها. 

- روح يا ماجد مش هتلاقي حاجة تفيدك هنا. 

- معلش يا عم محسن أنا عارف ومقدر الي حضرتك مريت بيه وده الي جابني ليك من طنطا.. أنا 
مصدق كل كلمة كتبتها. 

- هفتح لك الباب وهتدخل.. لو كلامك ماعجبنيش هتخرج من غير ما توجع قلبي. 
أنا تعبت من كتر الكلام مع الصحفيين والي عاوزين يعملوا برامج ناجحة علي حساب الي مريت 


- ماتقلقش يا عم محسن أنا موافق علي كل شروطك وأنا دكتور مش حصفي ولا شغال ف 
التليفزيون. 


- اتفضل يا دكتور. 

- تشرب إيه؟ 

95 ولا حاجة أنا مش جاي أشرب أنا جاي أسمع. 

- ماينفعش يبني أنت جاي من بلد تانية وطريق وسفر, خد نفسك الأول كده وهعملك ليمون 
وهحكيلك الي عاوز تعرفه. 

- شكراً لحضرتك ماتتعبش نفسك. 

ََ خد الكتاب ده إقرأ فيه شويه علي ما أعملك الليمون.. ولا تشرب شاي ولا قهوة؟ 

- لو كان لابد يبقي قهوة سادة بدون تكليف. 

- أحلي كباية قهوة تركي لأحلي دكتور في مصر ا 

- ماقولتليش يا دكتور, عرفت عنواني منين؟ 

- والله يا عم محسن أنا قرأت قصتك من كام ساعة وماقدرتش أصبر ف جبت عربيتي وجيت علي 
سيدي بشر وفضلت أسأل علي عنوانك في كل الشوارع لحد ما وصلت ليك. 

95 يااه ده واضح أن الموضوع مهم أوي! 

- أكثر مما تتصور يا عم محسن, أنا مش جاي علشان قصة عجبتني.. أنا جاي علشان حلم حياتي 
والسؤال الي عشت عمري كله أدرسه وأفكر فيه لقيت ليه دليل في قصتك. 

- وإيه الحلم الي يمرمطك بالشكل ده يا دكتور؟ 

- أننا مش عايشين لوحدنا في الكون يا عم محسن.. أن فيه غيرنا يا بيراقبنا يا عايش في مكان 
تاني مش عارفين نوصل لبعض. 


مابلاش تفكر في الموضوع ده كتير يا ماجد يا ابني..خدها نصيحة من واحد خاف واتجرء 
وجري وواجه ومات وصحي! 

مات وصحي؟ 

ماتاخدش ف بالك.. القهوة جاهزة هجيبها وأجيلك أهو.. 

السؤال الأهم عندي يا عم محسن هو أن قصتك اتنشرت ازاى وخلال الفترة دي هل جد جديد 
فيها ولا انتهت مع آخر كلمات كتبتها ف الكتاب؟ 

معلش أنا عارف أني رغاي وبسأل كتير أوي بس فعلا أنا عندي ألف سؤال وسؤال عاوز 
أسألهم كلهم ف نفس الوقت فاعذرني. 

ولا يهمك.. هجاوبك علي كل أسألتك بس الأول علي ما تشرب قهوتك هيكون عمك فتحي وصل 
علشان تسمع مننا احنا الاتنين لتقول كبر وخرف زي ما جمهور الأهلي بيقول. 

ههههههه لأ طبعاً أنت الخير والبركة يا عم محسن ربنا يديك الصحة وطول العمر, 


بس ثواني.. عم فتحي عايش؟ 
في الكتاب ماقولتش كده! 


أصبر علي رزقك يا دكتورالكلام كتير وخليك فاكر أنك وقت ما دماغك تتعب من الي هنقوله تقدر 
تمشي في أي وقت تحب.. ياما غيرك جم ومن أول كلمتين ضحكوا علينا ومشيوا وغيرهم الي 
جه في بيتنا يقول لنا أننا مختلين عقلياً.. ماتقلقكش مش هنزعل منك لو مشيت. 

لأ طبعاً أنا معاكم من أول كلمة لآخر كلمة.. 

عارف يا عم محسن لما كنت بسمع وبشوف حكايات الأمريكان عن ااع/8«اوه8 والفضائيون 
سنة 47 كنت بقول هو ليه مافيش أي حاجة عندنا هنا الواحد يقدر يتكلم ويتناقش فيها زيهم.. 
هو مغضوب علينا حتي من الي مانعرفهومش ههه 

بس الي حصل معايا أنا وعمك فتحي مش فضائيين شوفناهم في السما ولا شاوروا لينا من 
مركبة فضائية.. احنا اتأذينا يا دكتور أذي كبير ومش عارفين له علاج ولا حتي سبب! 

هو فين عم فتحي؟ 

عمك فتحي يا سيدي في محل الإلكترونيات بتاعه بيحاول يشوف حل في الراديو الملعون ده. 
الراديو الملعون!!!! الي اترمي في البحر؟ 

أيوه هو بعينه.. الي البحر ماعجبهوش هديتنا ورجعهولنا لحد عندنا تاني. 

لاااا الموضوع كده كبير أوي وأنا بدأت أتوه منك.. يعني إيه رجعهولكم تاني؟ 

بعد شهرلما لاقينا الجثة وخادوها ماعرفش لفين, ناس جت لي من حبايبنا قالولي ماتكلمش عن 
الجثة دي ولا عن أي حاجة تخصها.. قالولي باللفظ كده "هبل زي مانت عاوز ف قصتك بس 
القصة تنتهي بأنك رجعت بيتك وماتدورش علي صاحبك لمصلحتك" 

طبعاً أنا خدت كلامهم أوامر وأنا مش فاهم حاجة لحد ما بعد شهر وأنا راجع من شغلي لاقيت 
فتحي قاعد في الصالة ماسك الراديو وعمال يقول اهربوا اهربوا اهربوا.. 

قعدت أهز فيه واخبطه علي دماغه بكف إيدي لحد ما فاق وطبعاً كالعادة مايعرفش الشهر ده كان 
فين ولا إيه جابه البيت عندي وآخر حاجة كان فاكرها هي أننا رجعنا من اليوم إياه وطلع شقته 
ونام. 


يعني بقاله ست سنين مش فاكر حاجة؟ 

ست سنين إيه يا دكتور احنا في الحكاية دي بقالنا ١"‏ سنة دلوقتي. 

بس الكتاب تم نشره في ٠١1١54‏ 

تصدق وتؤمن بإيه؟ 

لا إله إلا الله 

أنا ماعرفش أي حاجة عن الكتاب ده اتنشر ازاي أنا الورق كنت كاتبه مذكراتي وماكنش عندي 
أي نية للنشر وماعرفش دار النشر الي طبعته! 

ماجبتش تكلمهم تسألهم؟ ْ 

طلع الكتاب من شنطتك مش هتلاقي مكتوب فيه دار نشر ولا أي معلومات عن مكان طباعته! 
عندك حق! غريبة دي! 

ثواني هقوم أجيبلك المذكرات علشان تتأكد 

مصدقك والله خليك بس ماتتعبش نفسك.. بس ازاي من ١7‏ سنة وفجأه تم نشرها في 14 ١١؟؟‏ 
علشان من 7٠١‏ ل 3١١4‏ الراديو لما رجع ماكنش بيشتغل وحاولنا كل المحاولات فيه كل 
حاجة سليمة وكل الإذاعات كانت بتشتغل إلا التردد الملعون ده كان أول ما المؤشر يوصل ليه 
الراديو كان بيفصل ولازم نشغله من جديد.. في ١١‏ يناير ٠١١4‏ وأنا قاعد مع فتحي في المحل 
بتاعه فجأه الراديو اشتغل لوحده علي التردد الملعون ونفس الرسايل رجعت من تاني.. اهربوا.. 
اهربوا.. اهربوا 

بعدها بأسبوع لاقيت حد بيكلمني وبيقول لي عاوزينك معانا في برنامج تليفزيوني نناقش قصتك 
الي نشرتها! 

وقتها عرفت بموضوع نشر القصة المجهول ده. 

يعني مش صدفة نشر القصة مع رجوع التردد لبث الرسالة دي تقصد؟ 

مالهاش تفسير تاني يا دكتور.. فيه حد بيحاول يوصل حاجة وعاوزها تنتشر ماتختفيش. 

.. آدي عمك فتحي وصل يا سيدي يكمل لك الحكاية لأنه هو البطل فيها.. تعالي يا بطل هههههه 
مين ده يا محسن؟ مش قولنا مش هنتهبب نحكي ف حاجة لحد تاني؟ مش قولنا كفايه تهزئ 
اتفضل اطلع بره لو سمحت ماعندناش كلام نقوله. 

اهدا يا فتحي واعتذر للدكتور ده جايلك من طنطا ولا عاوز عاوز السيد البدوي يغضب عليك هو 
كمان هههههههه 

دكتور؟ مش جربنا الدكاترة مرة واتنين وعشرة ومافيش نتيجة؟ 

يا سيدي مش جايبه أعالجك أنت عاوز دكتور مخ وأعصاب والله علي عصبيتك الزايدة دي 
إحم إحم.. بدون قطع خناقكم.. أنا فعلآً دكتور مخ وأعصاب. 

هههههههههه يا محاسن الصدف هتكشف ببلاش يا فتحي أهو تعالي أقعد بقي ماتزهقنيش 
واسمع الكلام 

مش هقعد غير لما تفهمني مين ده وجاي يعمل إيه هنا. 

تقريباً يا سيدي ده الوحيد في مصر الي مصدقنا ومصدق الي حصل معنا بدليل أنه سايب شغله 
وبلده وجايلنا مخصوص أهو.. احترم شعرك الأبيض بقي واعتذر ليه. 


مش هعتذر غير وأنا بسلم عليه وهو خارج من باب البيت.. ما كلهم بيبدئوا محترمين وينهوها 
بإهانتنا.. أنت بقيت جبله يا محسن؟ 

اللهم طولك يا روح.. فتحي أنا هبدأ أزهق وأنت عارفني لما بزهق ممكن أقول إيه وأعمل إيه.. 
تمالك أعصابك ولما أقولك الراجل غير الباقيين يبقي تسمع الكلام وتعتذر له. 

حاضر, أنا آسف يا ابني.. الي شوفناه من الناس الكام سنة الي فاتوا كرهونا ف جنس البشر 
كله. 

أنا مقدر كلامك كله والله يا عم فتحي ومش زعلان منه, واضح أن التجربة كانت أصعب بكتير 
من مجرد كلمتين اتكتبوا في كتاب.. أنا زي ابنك وأكيد مش زعلان. 

تمام هسيبكم بقي مع بعض وأقوم أعمل لنفسي كباية عناب أعملك حاجة يا فتحي؟ وأنت يا 
دكتور؟ 

إعملي معاك عناب بردو بس سكر زيادة. 

وأنا كمان كباية بن زي الي فاتت دي مادوقتش في جمالها الحقيقة يا عم محسن تسلم إيدك. 
من عنيا يا دكتور. 

منورنا يا دكتور.. 

ماجد.. إسمي ماجد يا عم فتحي. 

منورنا يا دكتور ماجد ومنور الإسكندية كلها.. ماتزعلش من كلامي يا ابني احنا خلاص رجلنا 
والقبر ومش حمل زعيق وإهانة من الناس. 

لا والله يا عم فتحي أنا مبسوط جداً أني قاعد معاكم والله وحاسس أد إيه أنتم طيبين جداً وكأنكم 
أهلي. 

ده يشرفنا يا دكتور.. أأمرني محتاج مننا إيه؟ 

أنا قرأت القصة الي اتنشرت علي لسان عم محسن وانا طول عمري بحلم ف يوم أوصل 
وأعاصر حاجة فيها تواصل من مخلوقات غير الي عايشين علي الأرض ومش هلاقي فرصة 
أحسن من دي.. علشان كده أنا مصدق كل كلمة حتي سامحني يعني- لو كذب.. أنا عاوز 
أصدق الحكاية دي لنفسي قبلكم. 

تمام يا ماجد واحنا هنحكيلك الي حصل معانا ودي هتكون آخر مرة نتكلم فيها 

بس وأنا بتكلم لو لاقيتني سكت ماتتكلمش.. نهائي. 

!! حاضر! 

بعد ما رميت الراديو في البحر أنا والحاج محسن ورجعت البيت وبستعد للنوم سمعت خبط علي 
الشباك.. قولت عادي حد معدي ف الشارع وبيستظرف.. 

مش ناقص ضغط عصبي.. بس الخبط ده اتكرر أكتر من مرة الي نرفزني وخلاني أشتم: امشي 
يا حيوان وبطل استظراف.. لو حد محترم هيجيلي من الباب. 

فجأه لاقيت دخان داخل من الشباك بس من غير ريحة وكمان متلون مش دخان طبيعي.. 

خفت وقومت فتحت الشباك لاقيت نور خبط ف عيني كأن الشمس نزلت أدام الشباك.. 

وصوت موتور عالي جداً خلاني استغرب ازاي الشارع ماصحيش منه ولا من النور ده! 

يمكن ده حلم طيب؟ 


سحبت بندقية الصيد بتاعتي وطلعت من الباب أشوف فيه إيه برة, لاقيت نفسي بتسحب للنور ده 
من غير ما اتحرك من مكاني.. مش عارف أصرخ.. مش عارف أفتح عيني.. مش عارف حتي 
احرك إيدي الي البندقية وقعت منها لا إرادي.. 

سلمت الواقع وقولت الي يحصل يحصل بقي.. 

أي حاجة حصلت من بعد اللحظة دي للحظة ما محسن فوقني هنا ف الشقة مش فاكر منها أي 
حاجة.. 

لما محسن فوقني ولقيت الراديو ف إيدي وكمان لما محسن حكالي علي الجثة الي كانت ف 
شقتي, كل ده دخلني ف نوبة عياط لدرجة أني أغمي عليا ومحسن كلم دكتور جاره ف العمارة 


- فتحي فيه إيه يا دكتور غانم 

- دي أعراض 846361 ع1امج5 يا عم محسن 
هو الحاج فتحي اتعرض لصدمة قوية قبل ما يدخل في الحالة دي؟ 

- أيوه يا دكتور شوية زعل مع أولاده.. 

- محتاجين نعمل فحوصات علي القلب يا عم محسن والمخ.. أنا ملاحظ حاجة غريبة مش هتبان 
غير بالأشعة والفحوصات الي كاتبهالك في الورقة دي وتعرضه علي دكتور قلب في أقرب وقت. 

- ليه؟ هو فيه حاجة كبيرة؟ 1 1 

- كله هيتحدد بعد الحاجات الي قولتلك عليها.. أنا دكتور أسنان ومش هفتي في حاجة.. 
الحقنة الي أخدها -المفروض- هترجع نبضات قلبه. 

- ترجعها؟ مش فاهم حاجة يا غانم يا ابني هو فتحي ماله؟!! 

- الحاج فتحي مش سامع له نبضات قلب يا عم محسن.. لولا أنه بيتنفس أدامي كنت قولتلك البقية 
في حياتك. 


1 بعدها بكام ساعة فوقت ومحسن حكالي الي حصل وأخدني وروحنا نعمل الفحوصات.. واكتشفنا 
أن القلب عندي مش شغال! 
الي قاعد أدامك وبيكلمك ده قلبه مش شغال يا دكتور! 
روحنا لأكثر من دكتور وأكثر من معمل ومركز أشعة وكله وصل لنفس النتيجة.. 
كل وظايف جسمي شغاله بدون القلب.. 
والي يقهر أن كل دكتور نروحله عاوز يستخدمني فار تجارب وعاوز يفتح ويشوف فيه إيه.. 
وأزيدك من الشعر بيت؟ 
محسن هو كمان... 

5 فقحصطعبي قولتلك مليون مرة النقطة دي خط أحمر وماتتحكيش.. مش كل مرة تخلف 
الوعد! 

- أنا آسف يا صاحبي اندمجت ف الكلام والله غصب عني 


.. معلش يا دكتور هنعدي النقطة دي. 

مش عاوز أكون متطفل بس هو عم محسن ماله؟ وليه اتضايق ومش عاوزك تتكلم عن الحاجة 
دي؟ 

ماجد.. أنت جاي تسمع وتناقش علي راسنا.. لاكن ماتتخطاش النقط الي بنحطهالك.. مش 
علشاننا علشان ماتتأذاش بسببنا زي غيرك. 

عمك محسن عنده حق.. والي هيقوله ماتناقشش فيه. 

آسف يا عم فتحي.. آسف يا عم محسن.. أنا من الذهول بس مش مستوعب كل ده. 


ماتتأسفش يا دكتور.. (بإبتسامة مريبة) 


السكوت حل فجأة علي الجميع.. 

فتحي باصص في الأرض 

ومحسن مغمض عينه 

وماجد خايف يتكلم زي ما قال له فتحي أنه لما يسكت مايتكلمش خالص, وأخدها فرصة يحاول 
يجمع الي اتقال ويستوعب الموقف وعقله بيقول له كفاية لحد كده ويروح سليم 

وفضوله مخليه عاوز يكمل للنهاية مهما كلف الأمر... 

بعد ساعة.. الكل ثابت علي حاله.. 

كسر الصمت تليفون بيرن.. 


أيوه يا أمي (بصوت يكاد يكون مش موجود) 
ماجد؟ أنت فين يا حبيبي اتأخرت ليه؟ 
هكلمك بعدين يا أمي (بنفس الصوت) 

حبيبي أنا مش سامعاك.. بتقول إيه؟ 


سلام دلوقتي يا ماما (بصوت من ضعفه وخوفه ماخرجش منه أصلاً) 


يلا بينا يا محسن.. 


ورانا يا دكتور ومانسمعش صوتك. 


نظرات متعاقبة للإثنين من ماجد في ذهول من شكلهم الي اتقلب علي النقيض.. 
هو أنا غلطت لما دخلت في مغامرة مش حاسبها واندفاعي ده هيكون سبب في أذي ليا أو لا قدر الله 
ممكن يوصل لوالدتي؟ 


هو أنا غلطت لما فرحت أوي بالموضوع من غير ما أحسب أنا رايح لمين وممكن يعملوا معايا إيه؟ 


أنا خايف.. وخوفي ده فكرني بالخوف الي قاله عم محسن في آخر جملة في قصته.. أنا عاوز أرجع 
وأنسي الي حصل.. أنا جبان ومش عاوز أعرف مين هناك. 

بجسم مفرود وخطوات كلها ثبات كرياضي في العشرين من عمره, محسن وفتحي فتحوا باب الشقة 
ووراهم ماجد الي من الخوف مش قادر يسألهم هما رايحين فين.. 
خرجوا من الشقة واتجهوا لمحل الإلكترونيات بتاع فتحي 

فتح الباب ودخلوا وقفل وراهم بالمفتاح.. 


فرد كل الستاير والمكان أصبح عتمة , اللهم إلا بصيص من شعاع شمس الغروب هربان من الفواصل 
بين الستاير.. 
فتح الخزنة وخرج منها جهاز راديو.. وحطه أدمهم علي المكتب.. 
- فاضل أد إيه يا محسن؟ 
- ربع ساعة علي بداية الإرسال! 
5 لو عندك أي سؤال يا دكتو تقدر تسأله في الربع ساعة دي.. 
- أنابدأت أخاف منكم.. أنا خايف تأذوني.. 
- مافيش أي أذي هيطولك إلا لو عديت حدودك, علشان كده قولنالك ماتتكلمش. 
- هو هيحصل إيه بعد الربع ساعة؟ 
- يعني إيه هتختفوا؟ 
- لأ هنختفي.. احنا الثلاثة. 
- يعني إيه هنختفي إحنا الثلاثة؟ 
- هتعرف في وقتها.. وماتخافش هترجع زي ما كنت. 
0 ماخافش إيه في فيلم الرعب ده, أنا مرعوب! 
5 تقدر تهرب حالاً لو حابب. . ماحدش غصبك علي حاجة. 
- أنا فعلآ مش هقدر أكمل.. أنا آسف علي أي إزعاج.. أنا همشي. 
- مع السلامة يا دكتور.. إهرب. 
- فرصة سعيدة يا عم فتحي أنت وعم محسن.. 


مد إيده بس كأنه مش موجود.. لا سمع رد ولا شاف حركة.. أخد بعضه وطيران علي عربيته.. وفي 
لمح البصر كان وصل مدخل طنطا.. 
ركن العربية تحت البيت 
ومجرد ما فتح باب الشقة وشاف أمه قاعدة مستنياه جري حضنها وبدأت في نوبة عياط.. 
8 وحشتيني أوي يا أمي 
- مالك يا ضنايا بتعيط ليه 


- وحشتيني أوي.. أوي 
3 ياابني ماتقطعش قلبي مالك. . أنت ماسيبتنيش غير كام ساعة 
95 أنا اكتشفت أني جبان أوي يا أمي 


أنا كنت مفكر نفسي عنتر زماني وأني ياما هنا وياما هناك 
النهارده أنا اكتشفت أني أضعف وأجبن من عيل رضيع. 

- طيب اهدا بس يا ضنايا هعملك كوباية شاي تروق أعصابك كده واحكيلي إيه حصل.. 
ولا أقولك.. هقوم الأول أحضرلك العشاء شكلك مادوقتش الأكل من الصبح. 

- ياريت والله يا أمي أنا حاسس أني هموت من الجوع 


في الوقت الي أمه دخلت توضب ليه الأكل, فرد رجليه علي الكنبة ودماغه فجأه بدأت تفكر وتهدا.. 


بس مالحقش يفكر في حاجة ولا يوصل لحاجة.. عينيه قفلت وراح في النوم.. أو شكله قال أنه راح 
في النوم! 
ب م 


- ماجد.. إصحي يا ماجد... يا ماجد.. 

- (في فزع) إيه يا أمي فيه إيه؟!!. 00 ٍ 

- أنا علي ما رجعت من المطبخ لاقيتك نايم ف قولت أسيبك ترتاح شوية هتصحي تاكل.. بس طول 
الليل عمال تزعق وتقول "اهبروا.. اهربوا اهربوا" 
طبطبت عليك وغطيتك كويس وقولت يمكن من ضغط اليوم والي حصل ليك ماعرفهوش خلاك 
بتهلوس مع انك أول مرة تعملها.. 
بس حالاً لاقيتك بتكرر نفس الكلمة ثلاث مرات بردو بس باللاتيني!! 
أنت تعرف حاجة عن الحروف اللاتينية أصلاآ يا ماجد؟ 

- والله يا أمي ماعرف غير العربي والإنجليزي وكلمتين ألماني علي أدي كده.. 
بس أنت متأكده من أني قولتها باللاتيني؟ والساعة كام حالاً أصلاً؟! 

- عيب يا واد هو أنا ضيعت عمري في مطعم؟ (قالتهاله بكل ثقة وابتسامة غرور تفك بيها الجو 
وتحاول تشيل الضغط والخوف الي جواها وهي شايفة ابنها بيتغير حالة أدام عينيها للأسوء) 
والساعة دلوقتي ١١‏ الصبح.. نصحي بقي ونفوق كده علشان تفطر. 

١١ -‏ ؟ الشغل ماحدش اتصل؟ 

- شغل إيه دلوقتي, أنت مش هتخرج من باب البيت غير لما أفهم كل حاجة حصلتلك من ساعة ما 
رجعت من الشغل امبارح. ٠‏ ا 

9 حاضر يا أمي هحكيلك كل حاجة بس أقوم آخد دش وأغير هدومي دي. 

- قوم خد دش علي ما أجهزلك الفطار.. 
تحت الدش ومع صوت ارتطام قطرات الماء بأرضية الحمام.. 
اهربوا؟ 
لاتيني؟ 
طب الكلمة علقت معايا من القصة والي حصل.. 
اللغة ؟ ده أنا ماعرفش أي حاجة عن اللغة اللاتينية غير أنها لغة من اللغات المُنقرضة.. 
هو أنا مش هفوق من الكابوس ده بقي؟ 
كان مالي بكل ده ما كنت في حالي من شغلي لبيتي ومن بيتي لشغلي وكان مكفيني الكام سؤال 
الي في دماغي وبرضي رغبتي بكام برنامج وثائقي علي كام كتاب وبحث بقراهم.. 
(صوت خبط علي باب الحمام فزع ماجد ونط من مكانه راسه خبطت في الدش) 


الفطار جاه وآ فجة: 

(بزفير راحة ما بعد المعركة) حاضر يا أمي خارج أهو. 
.. تحب نتكلم حالاً ولا بعد ما تاكل براحتك الأول؟ 
ياريت يا أمي بعد الفطار. 


قعدوا يفطروا.. نص ساعة تقريباً كل واحد مركز في الي بياكله ماحدش نطق بكلمة.. 
وبعد الفطار بدأت هاجر في الإستفسار.. وماجد في الرد.. 


أنت حالاً عندك فضول تعرف ولا عندك خوف من الي شوفته ؟ 

مش عارف يا أمي بس دي أول مرة في حياتي يحصل معايا كده, أول مرة أكون في حيرة كده.. 
أنا نص عمري تقريباً قضيته في البحث والتنقيب والسفر وشوفت فيها حاجات مافيش كلام يقدر 
يوصفها.. سواء من جمالها أو من بشاعتها.. 

مريت بحاجات كتير ووساوس وحقائق.. 

أول مرة كانت بالنسبة ليا هي دفعة البداية رغم أني كنت لسه ماتجوزتش أبوك وكنت في 
الدراسة.. 

خرجنا نعاين مقبرة في وادي الملوك, أول ما قربنا من المكان أصلاً الرعب بدأ يملاني من الي 
احنا داخلين نشوفه ولا هنقابله جوه المقبرة.. 1 . 
بس علشان أنا كنت رايحة أدرس مش رايحة سياحة وأتصور صورتين وأرجع.. 

دايما الخوف من المجهول بيكون أكبر من الخوف من المعلوم يا ماجد.. 

تعرف أن أبوك الله يرحمه كان دايماً بيقول لي أنت ملبوسة يا هاجر (قالتها بضحكة رقيقة 
كضحكة الأطفال) وكان بيفطسني من الضحك وهو بيقولها أصلاً.. بس ده من الي كان بيشوفه 
مني ومن الي كان بيحصل لي.. 

الحكاية الي حكيتهالي دي مريت بحاجة قريبة منها لما كنت في المكسيك من كام سنة. . وواحد 
من السكان الأصليين حكالي أنه كل أول جمعة في الشهر بيطلع في الجبل ويسمع لأصوات 
بتكلمه وبيكلمها.. 

وحكايات زيه كتير سمعتها في مصر وبره مصر.. بس الناس هنا مطحونه ف شغلها ف مش 
بتشغل دماغها بحاجة تانيه. 

بس مش لدرجة واحد يعيش من غير قلبه وراجل في السبعين من عمره عنده صحة ونشاط 
الشباب.. 

مش لدرجة أنه يقول لي أنه مات وصحي يا أمي! 

أنا نظراتهم وتصرفاتهم والتغير الي حصل فيها في لحظة مش مفارق خيالي ولا عارف أفسره.. 
وده الي زارع الخوف جوايا. . دول كانوا هيختفوا يا أمي!! 

علشان دي أول مرة بس يا حبيبي.. لما تتجرأ وتواجه وتشيل الخوف من جواك هتبدأ تشو 

حاجات تانية كتير مش شايفها من خوفك.. 


عقلك هيستوعب المواقف صح مش مجرد خايف منها ومتردد.. ومع الوقت هتبدأ تستمتع 
بالتجربة.. زي ما احنا استمتعنا بيها! 

- احنا؟ 

- طبعاً هو أنت مفكر أن مافيش غير فتحي ومحسن دول الي مروا بحاجات زي دي.. أبوك وأنا 
وغيرنا حصل معانا حاجات زي دي وأكبر منها كمان بطبيعة شغلنا.. 

- أبويا؟ 

-_الله يرحمه.. وعلشان تطمن أكتر.. لو لسه حابب تكمل في تجربتك دي هاجي معاك المرة الجاية 
نزورهم سوا, إيه رأيك؟ 

- الله.. بجد يا امي؟ 

- طبعاً.. هو أنا عندي كام ماجد. 

- ماتحرمش منك يا ست الكل.. خلاص بكره الصبح ننزل ونروح ليهم ماشي؟ 

- بكره إيه يا دكتووور.. شغلك وشغلي يا حبيبي كفاية ضيعنا يوم من شغلنا 
ده حاجة وواجبنا وشغلنا حاجة.. يوم الجمعة ننزل سوا. 

-_ لسه هنستني للجمعة (بقمصة طفل مستني لعبته وناقص يدبدب ف الأرض) 

- يومين بس يا مجد.. ماتستعجلش حاجة يا حبيبي.. وأهو تفكر كويس قبل ما تقرر. 

- حاضر يا أمي, نستني يومين. 


يوم الجمعة .. الساعة ٠‏ صباحاً.. ماجد خبط علي الباب.. 


د" ضفن با اكه وزادا فر 

- أنت مجنون يا ماجد.. لسه بدري يا حبيبي والناس كمان هيكونوا نايمين 

- هنزل أشتري هدية طيب علشان أعتذر ليهم بيها عن الطريقة الي مشيت بيها. 
9 ماشي.. وصحيني علي الظهر كده نجهز نفسنا ونروح. 


نزل ماجد اشتري ليهم جهاز راديو جديد وشوية حلويات وحمص من عند السيد البدوي ورجع البيت 
واستعد للسفر هو وأمه.. 


ركبوا العربية واتحركوا في الطريق للاسكندرية.. 
وصلوا بيت محسن.. 


- ده البيت يا أمى. 

- متأكد ؟ 1 

- أيوه يا حاجة مستغربة ليه؟ 

- البيت ده أبوك حلم بيه زمان.. 
وكان مميزه بأنك لو بصيت ليه تحسه مايل مش مستقيم.. 
شبابيكه السوداء الي كلها مثلثات متداخله.. 


© هم 


الباب الحديد الي علي كل ضلفة منه رسمة عين وعليها سهم.. 


نفس الوصف.. 

طيب الحلم كان حاجة حلوة ولا وحشة يا أمي..؟ 

ده كان آخر حاجة حلم بيها أبوك.. وآخر كلام دردش معايا بيه قبل ما يعمل الحادثة ويموت. 
بقولك إيه يا أمي:..تعالي نرجع بيتنا.: مذن هيفيدنا بحاجة المشوال ذه 

وآدي البداية موت أهو.. 

تعالي نرجع أنا مش عاوز أعرف حاجة خلاص والأرض بمن عليها والباقي ده كله ديكور 
ومنظر جمالي. 

مايبقاش قلبك ضعيف يا واد.. هي موتة ولا أكثر 

جمد قلبك كده وهات حلوياتك وتعالي نشوف قصتهم إيه هما والبيت بتاعهم ده 


مين؟ 

أنا ماجد يا عم محسن.. 

جاي أعتذرلك أنت وعم فتحي علي الموقف الي حصل والطريقة الي مشيت بيها وسيبتكم.. 
ومعايا والدتي. 

خد والدتك وروح يا دكتور.. قصتنا انتهت معاك لما مشيت. 

طيب افتح الباب واسمعنا. 

مابقاش فيه وقت نسمع.. ترجع بلدكم بالسلامة يا ابني. 

افتح الباب يا محسن.. 


مين؟ 
انا هاجر عبدالمجيد. 
هاجر!! 


أيوه يا محسن هاجر.. 

مرات الغريب؟؟! 

افتح الباب يا محسن مش وقت استغراب. 

ادخلوا.. بسرعة... 

أنتم تعرفوا بعض؟ 

أيوه يا ماجد.. مش قولتلك الموضوع كبير. 

ومين الغريب؟ أبويا؟!! 

أيوه يا دكتور ده الإسم الي كنا بننده لأبوك بيه.. علشان ماحدش كان عارف أصله حتي هو 
نفسه ماكانش فاكر حاجة عن بلده ولا أهله. 

الكلام ده معناه إيه يا أمي؟!! 

أقعد يا ماجد وهحكيلك الموضوع من أوله.. حبيت أحكيلك كل حاجة واحنا هنا علشان تبقي فاهم 
كل حاجة وتكمل الي بدأناه من عشرين سنة أنا وأبوك.. وكمل معانا فيه عمك محسن وعمك 
... الموضوع بدأ من أول يوم شوفت والدك فيه.. كنت راكبة عربيتي وراجعة أنا وبنات 
صديقاتي من بره ووالدك كان قاعد علي الطريق في المعرض (منطقة في طنطا) ولاحظت أنه 
أدامه كتب كتير أوي وعمال يقلب فيهم وهو زهقان وبيقطع صفحات.. 


شدني أني لاحظت في عينه نور طالع منها لونه أخضر.. وكنا المغرب يعني وقت مافيش 
انعكاس شمس ولا حاجة.. 
علشان ماعملش دوشة, روحت البنات ورجعت ليه.. 
مالقيتهوش قاعد.. رغم الوقت ماكملش خمس دقايق.. 
روحت وفي حفل التخرج بتاعي لاقيته معانا بيتخرج.. رغم أني ماشوفتوش ف الكلية ولا مرة.. 
روحت له واتكلمت معاه وقولتله 
93 أنا شوفتك وأنت قاعد في المعرض علي الطريق بره ومعاك كتب كتير.. 
- أنا عارف أنك شوفتيني يا أستاذة هاجر.. (وابتسم ابتسامة من جمالها أنا أبتسمت).. 
...روحت يومها البيت وتاني يوم لاقيته جاي بيتقدم لي.. . َ 
أهلي كانوا معجبين جدأ بكلامه وطريقته الي دايما كانت هادية ومريحة للي بيتكلم معاه.. 
واتعرفنا علي بعض وكنت كل مرة أسأله فيها عن بلده أو أهله أو أي حاجة كان يقول لي 
هتعرفي كل حاجة ف وقتها.. . ' 
وبعد الجواز بسنتين بدات الاحظ أنه بيسرح كتير وأنا بكلمه ولما يرجع من سرحانه كان بيرد 
عليا عادي جداً كأنه معايا من أول كلمة.. 
وكنت بتسغرب.. لحد ما ف يوم نده لي.. 
- هاجر أنا هقول لك علي سر جه وقت تعرفيه.. علشان أنا مش هكمل كتير في الدنيا! 
- ربنا يديك الصحة يا قلبي وتعيش وتفرح بماجد وأحفادك.. 
- اسمعي بس يا هاجر.. 
أنا كل الي فاكره في حياتي هي آخر " سنين بس.. 
مش فاكر أي حاجة قبلها.. 
وكل يوم دماغي بتغيب مني وبشوف حاجات كانها نبؤات وكلها بتحصل.. 
شوقتك وانتي راكبة العربية رغم اني ماكنتش مركز غير ف الكتب وقتها.. 
شوفت حفل التخرج مع أني مش فاكر أني دخلت الجماعة أصلاً 
شوفت خطوبتنا وجوازنا وماجد.. 
وشوفت نفسي وأنا بموت وازاي هموت.. 
كل ده مش مهم دلوقتي المهم الكلام الي هقوله ده.. 
احنا مش عايشين لوحدنا في الكون.. 
وفيه كائنات بره الأرض متابعانا وبتدخل في حياتنا وتصرفاتنا.. 
وبيحاولوا يدمروا الأرض بطرق واضحة وطرق خفيه.. ‏ . 
الي أعرفه ومتأكد منه أنهم ليهم وسيط هنا.. علي كوكب الأرض.. 
بيستقبل ويبث ليهم.. 
بيستقبل إيه وبيبث إيه ده مش قادر أعرفه.. 
الي شوفته جهاز راديو مع اتنين في الاسكندرية واحد اسمه محسن وواحد اسمه فتحي.. 
الراديو ده هو أداه بيستخدمها الوسيط ده.. 
ولازم نوصل للراديو ومن بعدها نوصل للوسيط ولازم نوقفه قبل ما يدمر الأآأرض.. 
- انت واعي للكلام الي بتقوله يا توفيق؟ 
- طبعاً يا هاجر زي مابقول لك.. 
كل كلمة قولتها واعي ليها, أرجوكي صدقيني. 
93 أنا مصدقاك يا حبيبي بس مش قادرة أستوعب الكلام ده كله.. 


.. من بعدها والحياة مرت طبيعية لكام سنة لحد ما ف يوم لاقيت أبوك داخل عليا البيت بينهج.. 
هاجر.. أنا نازل الاسكندرية حالاً 

خير يا توفيق فيه إيه؟ 

وأنا ف الشغل سرحت تاني وف خيالي سمعت كلمة " اهربوا" ومن بعدها شوفت الراديو وخيال 
مشوش للوسيط الي كلمتك عنه.. 

أنا لازم أنزل الاسكندرية حالاً أشوف نهاية الموضوع ده إيه.. لو الي ف دماغي طلع صح 
النهاية هتكون قربت أوي يا هاجر.. 

هاجر... خلي بالك من ماجد..!!!! 

أنت بتقول إيه يا توفيق أنا مش هسيبك تنزل ورجلي علي رجلك. 

مافيش وقت لأي كلام حالاً, الموضوع أكبر مني ومنك يا هاجر. 

.. خرج من البيت ومارجعش.. وحصلت الوفاه كان قاعد ف العربية عادي خالص والطب 
الشرعي قال سبب الوفاة توقف مفاجئ لعضلة القلب. 


.. وبعدها بكام شهر علي ما فوقت من الصدمة قررت أكمل الي قاله 

ونزلت هنا لعمك محسن وعمك فتحي علشان أعرف إيه الحكاية.. 

وحكيت ليهم الي حصل كله.. بس ماحدش فيهم كان لسه وصل لحاجة وانقطعت الاتصالات بيدنا 
وانشغلت بيك وبشغلي لحد ما حصل الي حصل وقولتلي وشوفتك وأنت بتقول نفس كلمة أبوك.. 
ولما قولتلي علي موضوع عمك فتحي وقلبه الي مش شغال ده كان لازم آجي معاك.. 


يعني الموضوع كله مربوط ببعضة؟ 000 0 
مش قولتلك يا ابني الحياة أكبر من مجرد أحلام وأسئلة! 


وإيه الي فكرك بينا يا أستاذة هاجر؟ 

خايفة علي ابني يا عم محسن..وفين الحاج فتحي؟ 

فتحي ف المحل منتظر أي جديد في الراديو. 

لسه معاكم الراديو؟ 

أيوه هيروح فين يعني, احنا هنموت أهو وهو لسه زي ماهو. 
بس الموضوع تطور دلوقتي وبقينا بنسمع حاجات تانيه.. 
حاجات تانيه ازاي؟ 

تعالوا معايا نروح لفتحي المحل وانتم تفهموا. 

فتحي.. جبتلك معايا مفاجأة.. 

مين!! أستاذة هاجر!! ياميت أهلا وسهلاً.. 


أهلا بيك يا عم فتحي.. وحشتوني والله. 

هو انتي تعرفي الدكتور؟ 

ده ابني يا عم فتحي.. ماجد يبقي ابني.. 

ماجد ابن توفيق؟؟! 

الدنيا صغيرة يا عم فتحي. 

شوفتي احنا العواجيز المكحكحين وصلنا لإيه وانتي لأ؟! 

إيه ده؟ 

ده يا ستي جهاز تقوية إرسال اخترعته علشان نعرف نسمع كويس الي بيتقال في الراديو.. 
الدكتور كان معانا وكنا عاوزينه يسمع الي بيتقال يمكن يساعدنا بس للأسف خذلنا ومشي. 
أنا آسف والله يا عم فتحي بس كنت خايف.. أعذرني. 


ولا يهمك يا دكتور مقدرين ده. 
المهم يا عم فتحي فيه جديد في الموضوع وصلتم لحاجة بخصوص الوسيط أو أي معلومة 
جديدة؟ 


حاجات مش حاجة واحدة.. 

الوسيط دديا سكي عيارة عق إذاةموجودة نهنا عن :انار شن فى معان ها مافدزددن أحدده 
مهمتها أنها تستقبل إشارات ومحادثات من مكان خارج الأرض وتبث معلومات بردو من الأرض 
عن الإبتكارات والتطور النووي والأسلحة الحربية علي الأرض.. 


و "اهربوا" الي كنا بنسمعها دي كانت جزء من رسالتين واحدة بتقول " اهربوا من الأرض لأي 
مكان آخر, سيتم تدمير الكوكب" والثانية الي محسن سمعها زمان "إنهم قادمون.. بلا رحمة.. 
اهربوا"!! 


وقتها كنا مرعوبين أنا ومحسن من الرسايل.. 

لحد ما سمعنا من أسبوع رسالة ثالثة + بتقول "حافظوا علي الأرض, لن تجدوا لها بديل" ووقتها 
خمنا ان الرسايل دي بت بتقول ان احنا الي هندمر الكوكب بنفسنا مش حد الئ هيدمرة من خارج 
الكوكب.. 

بس ده مجرد احتمال يا عم فتحي؟ 

أكيد يا أستاذة هاجر.. صدقيني. 


محسن حط إيده علي كتف هاجر وهمس في ودنها 

تعالي يا بنتي عاوزك في كلمتين.. 

خير يا عم محسن.. 

فيه حاجة أنا شاكك فيها.. ومش عارف صح ولا غلط 

بس مش هينفع أقولها أدام فتحي وماجد.. 

ليه؟! 

هقولك بعدين.. روحوا دلوقتي وبعد يومين لما الدنيا تهدي تعالي لوحدك وماتعرفيش ماجد. 
حاضر!! 


وبعد يومين رجعت هاجر لمحسن البيت.. 


- أدخلي يا بنتي.. متأكده أن مافيش حد معاكي أو جاي وراكي؟ 
- متأكدة يا عم محسن ماتقلقنيش! 1 1 
خير.. أديني جيت زي ما قولتلي.. ١‏ 0 ْ 
- الكلام الي هقوله ده شك عندي ومش عارف حقيقة ولا لا وانت الي هتاكيده.. 
أنا شاكك أن ماجد وفتحي فيهم حاجة غلط.. 
موضوع أن فتحي عايش وقلبه مش شغال دي ماعداش مني وفضلت متابعة من يومها.. 
ولاحظت حاجة ف ماجد لاحظتها بردو ف فتحى.. 
- أنت بتقول إيه؟ ماجد ابني؟!! ْ 
- أيوه ابنك.. ركزي معايا يا هاجر 
توفيق زوجك ما ماتش علشان كان بيدور علي الحقيقة.. 
توفيق كان واحد منهم.. 
ودوره كان انتهي.. 7 
تقرير الطب الشرعي قال أن سبب الوفاه توقف عضلة القلب.. هي ماكانتش شغاله أصلاآ! 
فتحي جسمه مافيهوش أي حرارة.. طول الوقت جسمه بارد.. 
وأكيد عارفه يعني إيه الجسم يكون بارد طول الوقت مهما كان الجو حر 
مابينزلش منه نقطة عرق واحدة.. 
وده الي لاحظته في ماجد من سلامه عليا بردو.. 
(سكوت بنظرة من الصدمة والذهول) 
- مش لاقيه كلام أقوله.. 
يعني ابني مش ابني؟!! 
يعني ابني مات؟!! . 
أنت مجنون.. 
أكيد مجنون.. 
وأنا غلطت أني جيت أتكلم معاك وأسمع التخاريف دي. 
خرجت في حالة من الهلع ورزعت الباب وراها.. 
وفي الطريق بدأ التفكير يتغلغل في مخها.. 


هتصرف ازاي؟ 

ابني راح فين؟ وامتي ده حصل؟ 
هواجهه ازاي؟ هقول له إيه؟ 
هيكون رده إيه؟ 


هل لو عرفوا أني عرفت هياخدوا مني ابني زي ما خدوا أبوه؟ 
لازم أتصرف بهدوء.. لحد ما أتأكد من كلام محسن.. 


ماجد أنت ف البيت؟ 

أيوه يا أمي أنا ف أوضتي.. 

أنت كنتي فين؟ 

تعالي شوفي لاقيت إيه في ورق أبويا.. 

ورقة كاتب فيها " إنهم كثيرون, وأنا منهم"! 

فاهمه حاجة منها؟ 

لأمش فاهمه حاجة.. تعالي في الصالون بره عاوزاك. 

مالك يا أمى؟! 

تعالي بس نقعد بره شويه عاوزه أقول لك علي حاجة. 
حاضر.. ١‏ 

عاوزة أخدك وننزل بكره نعمل فحص كامل ليا وليك يا ماجد. 
فحص ازاي يعني؟ 

فحص كامل يا ماجد.. نعمل صورة دم ووظائف جسم! 

ليه يا أمي فيه حاجة؟ 

حاسة أني تعبانة ولما روحت للدكتور قال لي أني لازم أعمل فحص كامل وخايفة ليكون الي 
عندي مرض انتقل ليك مع الولادة. 

سلامتك يا غالية بس تعبانه حاسة بايه؟ 

هقولك لما نعمل الفحوصات بكره. 

الي شايفاه يا أمي, حاضر. 


( بالفعل تاني يوم راحوا المستشفي وعملوا فحص كامل للجسم وأشعة علي أجهزة الجسم.. وكانت 
هاجر مفهمة دكتور القلب علي أن مايقولش أي حاجة أدام ماجد, الي طلع قلبه مش شغال!) 


هايا أمي التحاليل والفحوصات فين علشان أشوفها. 

لسه ماظهرتش, بس الدكاترة قالوا كل حاجة كويسة. 

بس شكلك بيقول غير كده, والدموع الي ف عينيكي دي مش بتقول أن كل حاجة كويسة. 
لأيا حبيبي هو مافيش حاجة بس دموعي علشان كنت خايفة عليك.. يلا نرجع البيت. 
مش هنروح لعم محسن وعم فتحي تاني؟ 

عاوز أشوفهم وصلوا لجديد ولا لأ وأعرفهم الورقة الي والدي كان كاتبها. 

هنروح بس مش دلوقتي.. 1 َ 

نركز في شغلنا الي أهملناه ده وأسبوع ولا حاجة ونروح ليهم تاني.. 

يلا نروح علشان انا حاسة بالإجهاد وعاوزه ارتاح.. 

حاضر. 


(تاني يوم الصبح خرجت هاجر بعربيتها ونزلت لمحسن بدون تفكير أو تردد) 


مين؟ 

أنا هاجر يا محسن إفتح الباب. 

وماحدش معيا ولا ورايا إفتح الباب! 

أدخلي يا هاجر.. حد بيجري وراكي يا بنتي؟ 


بتنهجي كده ليه؟ 
طيب ماتتكلميش بس أقعدي وهجيبلك حاجة تبلي ريقك بيها. 
مش عاوزه حاجة.. أنا منهارة يا عم محسن كلامك طلع صح يا عم محسن.. ابني مش ابني 200 


( ودخلت في نوبة من البكاء الشديد لدرجة أن آهاتها بدأت تقلق محسن أن الناس تسمعها) 


اهدي يا بنتي بس وكل حاجة وليها حل.. 
اهدي علشان نفكر صح ونشوف هنعمل إيه. 
مش قادرة أستوعب أن كل ده حصل وأنا مش واخده بالي.. 
الدنيا خدتني وانشغلت بشغلي لدرجة أن ابني ماعرفش عايش ولا ميت! 
يا ريتني مت قبل اليوم ده الي أشوف ابني فيه ميت أدامي وبيتحرك عادي زي الزومبي. 
احنا مانعرفش حاجة لسه أكيدة يا هاجر يا بنتي.. 
احنا لسه بنتحسس الطريق وبنحاول نفهم.. 
يمكن فتحي وماجد لسه موجودين واحنا الي مش عارفين الحقيقة فين مش أكثر! 
علشان كده بقولك لازم نهدي ونفكر.. مش هنوصل لحاجة وأنت كده! 
ماجد لقي امبارح ورقة في حاجات والده كاتب فيها "إنهم كثيرون وأنا واحد منهم" 
تفتكر دي بتأكد كلامك يا عم محسن؟ 
من كلامك عن توفيق والطريقة الي قابلتيه واتعرفتي عليه بيها بنسبة كبيرة ممكن يكون ده 
قصده.. وممكن جداً يكون قاصد الناس الي احتكت بالموضوع وعاصروه. 
يعني فيه أمل؟ 
يا بنتي كل شئ جايز ولاكن احنا لازم نفكر بشكل أوسع مش لتوفيق ولا فتحي ولا حتي ماجد. 
احنا لازم نفكر في الصورة الأكبر علشانهم وعلشان كل الناس مايحصلش معاهم الي حصل 
معانا. 
عاوزني أعمل إيه دلوقتي يا عم محسن؟ 
أول حاجة عاوزك تجيبي الورق وأي حاجة تخص توفيق.. ش 
وماتحسسيش ماجد بأي تغيير.. ويستحسن لو تقوليله أنك مسافرة في أي مكان .. 
علشان عارف أنك مش هتقدري تخبي جواكي وهيبان عليكي ووقتها الوضع ممكن يكون خطر 
عليكي وعليه, كل شئ في هدوء كده وتعالي أقعدي في شقتكم هنا في الإسكندرية لحد ما نشوف 
آخرها إيه.. 
وأنا هدور في شوية حاجات تخص فتحي عندي هنا في اليومين الي قعدهم معايا وبردو هحاول 
أروح شقته أدور فيها علي أي حاجة تفيدنا بشكل مؤقت.. 
وعاوزين نروح المحل.. أكيد فيه حاجة هناك هتفيدنا والجهاز الي عمله ده والراديو.. 
المحل هيبقي صعب لأن فتحي يعتبر مقيم فيه, بس هنشوفلها حل بردو وندخل.. 
المهم زي ما قولتلك يا هاجر.. بهدوء ومن غير أي إنفعال. 
هحاول... 


رجعت هاجر للبيت وكان ماجد في شغله.. دخلت مكتب توفيق الي مجمعة فيه كل حاجة تخصه 
في كراتين.. بس المكتب كان مقلوب وتقريباً كل الكراتين اتفتحت ومرميه علي الأرض.. مكانش 
فيه أدامها غير أنها تدور فيهم يمكن تلاقي حاجة, مع أنها كده عرفت أن الي بتدور عليه حد 
سبقها ليه.. قعدت تدور لوقت ما رجع ماجد من الشغل.. 


ماجد أنت جيت؟ 

أيوه يا أمي. 

تعالى كده مكتب والدك. 

أنت الى قلبت المكتب كده؟ 

لأيا أمي أكيد مش أنا. 

أمال مين الي قلب الدنيا كده ورمي كل حاجة علي الأرض؟ 

صدقيني يا أمي أنا ماعرفش حاجة.. لازم نبلغ البوليس, أكيد فيه حاجات اتسرقت. 
لأمش لازم بوليس.. الكاميرات موجوده وسجلت كل حاجة.. وهيبان مين كان هنا. 
كاميرات؟ هو أنت حاطة كاميرات في البيت يا أمى؟ 

في الأوضة دي بس.. مركباها من سنة, كنت حاسة أن فيه حاجة غلط هتحصل. 

طيب ما ده كويس.. يلا بسرعة نفرغ الكاميرات ونشوف مين الي قلبه جابه يدخل البيت ويعمل 
كده.. 

لأ.. إطلع أنت غير هدومك وخد دش علي ما أشوفها. 

أنت بتقولي إيه يا أمي.. معاملتك معايا متغيرة بقالها كام يوم.. هو أنا زعلتك في حاجة؟ 
لأيا ماجد مازعلتنيش في حاجة بس اسمع الكلام الي بقوله دلوقتي. 

حاضر يا أمي.. هاخد دش وأنزل. 


كانت مركبة كاميرات مراقبة فعلاً في زوايا خفية في الأوضة علشان ماحدش يلاحظ وجودها. 
بمجرد ما خرج ماجد من الأوضة بدأت تراجع الكاميرات.. لاكن الموضوع كان فيه حاجة مش 
باب الأوضة اتفتح لاكن الي دخل ماكانش ماجد.. ده كان شاب تاني في الثلاثينيات من عمره.. 
شافته قبل كده لاكن مش عارفه فين... بس ملامحه مميزة, لاكن مش فاكره مين وشافته فين.. 
دخل الأوضة وفعلاً قلبها كلها ولاكنه واضح أنه مالقاش فيها الي بيدور عليه ف خرج. 

هايا أمي, لاقيتي لإيه؟ 

للأسف الكاميرات ماسجلتش حاجة, شكلها فيها مشكلة ومش بتسجل. 

طب والعمل إيه دلوقت, أتصل بالبوليس؟ 


في الوقت الي كان ماجد فيه فوق قصت الفيديو علي فلاشة وخرجت بيه ونزلت ركبت عربيتها 
واتحركت الأسكندرية لمحسن.. 

- الشخص ده أنا شوفته قبل كده؟ 

- مش عارفه بس أنا متأكده أني شوفته! 

- بس ماقولتليش أنك مركبة كاميرات مراقبة في الأوضة يعني قبل كده؟ 

- ماكنتش مركزة فيها أصلاً وماكنتش عارفه أني هحتاجها في يوم من الأيام. 

- يعنى مش فاكره الشخص ده خالص؟ 

2 قولتلك لأ يا عم محسن! 

- طيب كويس... 

- كويس؟!!! 

ِ (بصوت متردد) أقصد يعني كويس أنك مركبة الكاميرات دي, المهم لاقيتي حاجة؟ 

- أنا جبت كل الورق زي ماقولتلي, مكانش فيا دماغ أدور من الربكة الي حصلت دي. 

- طيب سيبيلي الورق وأنا هدور فيه ولو لاقيت حاجة هتصل بيكي. 

- طب ما أدور معاك؟ نختصر الوقت والمجهود! 1 

- لأروحي أنتى البيت علشان ماجد مايلاحظش غيابك, زي ما قولتلك مش عاوزين حد يلاحظ 

حاجة. 
5 (لحظة من الشك والدهشة) حاضر, بس لو وصلت لأي حاجة كلمني يا عم محسن. 
- ماتقلقيش. 


ركبت العربية وهي في طريق الرجوع بدأت تفكر في الي حصل.. ضغط الأحداث الكثيرة الي ورا بعضها 
دي.. 


فيه حاجة غلط بتحصل.. 

فيه حلقة مفقودة في النص.. 

الموضوع محتاج يتعاد التفكير فيه من زوايا تانية.. 
توفيق.. فتحي.. ماجد... محسن!! 


فيه حاجة بينهم الأربعة مش مظبوطة.. مش هينفع أفضل ماشية كده الأحداث بتسرقني وتشدي وأنا 
مش فاهمه حاجة.. 


لازم أفكر في هدوع ولوحدي.. 
وكويس أني صورت الورق كله!! 
أرجع وأدور فيه من تاني في هدوء لوحدي. 


0 أمي أنت صاحية؟ 
- أيوه يا ماجد. 
- مال وشك باين عليه الإرهاق ليه كده؟ 


- مافيش يا حبيبي اللي حصل بس الفترة الي فاتت دي مأثر عليا شوية. 
بقولك يا ماجد..- ْ 
- عاوزين ننزل بكرة نروح مستشفي تانية نعمل فحوصات.. 
- فحوصات تانى يا أمى؟ 
بمناسبة الفحوصات هو نتيجة الفحوصات الى عملناها ظهرت؟ 
- ماهو علشان كده بقولك محتاجين نعمل تانى فى مكان تانى. 
- هو فيه حاجة ظهرت فيهم؟! 0 ْ 
- لأمافيش حاجة بس حاسة أنى تعبانة والفحوصات الى ظهرت بتقول مافيش حاجة. 
- طب ما ده حاجة كويسة.. ليه القلق طيب يا غالية؟ 
- ماجد.. أنا مافيش فيا حيل للمناهدة.. عاوزين ننزل نعمل فحوصات جديدة بكرة وخلاص. 
- طيب هو أنا ليه أعمل أنا كمان؟ هو فيه حاجة فيا؟ 
- لأيا ضنايا مافيش حاجة, بس علشان قلبي يتطمن. 
- حاضر يا أمي الي تشوفيه! ْ 


بالفعل تاني يوم نزلوا مستشفي تانيه.. هاجر سبقته للمستشفي واتفقت مع المستشفي علي كل شئ 
وأن ماحدش يوضح حاجة لماجد.. 


وبعد فحوصات روتينية و 628 وشوية تحاليل.. 


- خير يا دكتور؟ 

- ابن حضرتك مافيهوش أي حاجة.. وقلبه سليم مافيهوش أي مشكلة تقلقي منها حضرتك. 

- إزاي؟ احنا عاملين فحوصات والدكتور قال لي أن قلبه مش شغال! 

- حضرتك ده كلام غير علمي والدكتور أو الشخص الي قال لحضرتك الكلام ده شكله مايعرفش 
حاجة عن الطب.. قلب الدكتور ماجد سليم ومافيش فيه أي مشكله وكل وظايفه بيؤديها بكامل 

- ريحتي.. ماتعرفش كلامك ده ريحني وريح قلبي ازاي يا دكتور.. متشكرة جداً لحضرتك. 


مجرد ما شافت ماجد جريت عليه وأخدته ف حضنها وضمته ضمه طفلها التايه من سنين 


- فيه إيه يا أمي؟ 

- مافيش يا نور عيني.. يلا بينا ع البيت 
فيه كلام كتير أوي عاوزه أقولهولك.. يلا بسرعه.. 

- طيب وباقي الفحوصات؟! 

- فحوصات إيه بس يلا علي البيت بسرررعه (وشدته من إيده لدرجة أنه اختل توازنه وكان هيقع 
منها) 


ومع وصولهم البيت كانت حكت ليه الي حصل كله.. وكلام محسن ليها والدكتور الي قال لها أن إبنك 
قلبه مش شغال.. وسرقة مكتب والده والإتفاق بينها وبين محسن. 


- كل ده حصل؟ 

98 أيوه.. ولولا شكي في الكلام الي قاله ليا محسن وصده ليا وكأنه أخد الي عاوزه مني خلاص لما 
وديت ليه الورق ماكنتش عارفه إيه كان ممكن يحصل. 

- طيب أرجوكي يا أمي بس ارتاحي شوية, باين عليكي التعب وأنا مش هستحمل يحصل ليكي 
حاجة.. علشان خاطري بس اطلعي ارتاحي شوية.. ولما تصحي نفكر ونشوف هنعمل إيه. 

5 حاضر يا ضنايا, أنا فعلآ همووت وأنام. 

- وأنا هقعد أدور في الورق ده علي ما تصحي وأشوف يمكن فيه حاجة تفيدنا. 

- تمام. 


وبعد مرور سبع ساعات.. 


- هايا ماجد.. لاقيت حاجة مهمه؟ 
- والله يا أمي فيه حاجات ف الورق.. وحاجات فكرت فيها. 
1 زي؟ ع ع ع 
- يعني بره الورق أنا فكرت ف كلامك الي قولتيه وتصرفات محسن معاكي لاقيت أنه بشكل أو 
بآخر هو الطرف الشرير في الحكاية.. 
حكايته عن فتحي وقلبه الي مش شغال ده هو كمان ممكن تكون صح أو غلط زي ما حصل 
معايا.. 
الدكتور الي قال لك عني أول مرة أكيد فيه صله بينه وبين محسن.. 
رفضه أنه يشركك معاه في الموضوع وكمان كل ما نروحله يقول لنا فتحي مش موجود ومرة 
واحدة الي قابلت فيها فتحي في المحل بتاعه كان باين أوي أنه مشتت وهو بيتكلم وعنده هوس 
مريب بالراديو.. 
مانعرفش محسن عمل أو بيعمل إيه معاه هناك.. 


لاكن جوه ورق والدي مالقيتش حاجات واضحة.. بس فيه إشارات وكلمات مش مفهومة.. 
يعني فيه ورقة لاقيت مكتوب فيها 

"أنا مش فاهم حاجة من الي بيحصل معايا" 

"يا تري شكوكي في محلها ولا بظلم ناس بريئة" 

"لازم أخلص بسرعة وأرجع" ‏ - 

"الأيام بتفوت وهتكشف كده قبل ما أوصل ليهم" 


والمشكلة أن كل الجمل دي في فواصل كبيرة بينهم فاضيه في الورقة.. 
شاكك أن ممكن يكون فيه حاجة مكتوبة في الفراغات دي.. حاولت بكشاف الموبايل وباقلم 
الرصاص أكتشف حاجة مكتوبة مالقيتش حاجة. 

- جربت بكشاف الأشعة فوق البنفسجية؟ 

- لان ؟ للدرجة دي؟! 

- قوم هات الكشاف بس كده وجرب. 

- للأسف بردو مافيش حاجة. 

- طيب مش مهم دي حالاً نرجع لها بعدين.. لاقيت حاجة تانية؟ 

- لا.. مافيش حاجة تانية تتفهم.. 
أنا كمان نزلت المتشفي وسألت عن الدكتور الي عمل لي الفحوصات أول مرة.. مش موجود في 
المستشفي.. وماحدش يعرف عنه حاجة! 

- كده يبقي الحل عند محسن وفتحي. 

- الحل عند فتحي.. هو الي ماخدناش وقتنا معاه ومحسن دايماً كان بيتجنب أننا نقعد مع فتحي 
لوحدنا.. 


وصلوا الإسكندرية.. وراحوا لفتحي المحل.. 

- (هاجر بصوت خافت) فتحي؟ أنت هنا؟ احنا لاقينا الباب مفتوح ف دخلنا. 

- مين؟ 

- أنا هاجر.. ومعايا ابني ماجد. 

+ “قغالو! 

5 شوفت محسن أو اتكلمت معاه الكام يوم الي فاتوا؟ 

- ليه؟ 

- مش حاسس بحاجة غريبه منه أو فيه؟ 

- محسن صاحبي مات من سنين يا هاجر.. 
الي موجود ده مش صاحبي.. أنا مش بحاول أبين ليه حاجة لحد ما أوصل للسبب في الي هو 
فيه ده والتغيير الغير طبيعي الي شايفه منه. 

- يعني أنت ملاحظ التغيير الي هو فيه؟ 

خَ خوفي مانعني من أني أواجهه أو أتكلم معاه وأبين ليه. 

- طيب أنت تعرف حاجة عن الراديو الي معاه؟ 

- حكايات أبويا بس الي أعرفها.. 
أن الراديو ده مافرطش فيه لحد وأنه طلب مني أنه لو حصل ليه حاجة أكسره وماسيبش حته 
فيه سليمه.. لاكن يوم ما والدي مات محسن أخده مني وقال أنه هيكسره وماحصلش ده.. ومن 
يومها وهو غريب عني. 

- ثواني بس.. يعني مش أنت الي هاديته بيه؟ 


لأ هو الي أخده ومن غير حتي ما يستأذني.. وأنا ماحبيتش أخسر صاحب عمري علشدان حاجة 
زي دي.. ماكنتش أعرف أنه حاجة ممكن تتسبب في ناس تموت. 

يعني عارف أن الراديو ده مش مجرد راديو عادي؟ 

أيوه.. أبويا قبل ما يموت اداني جواب وقال لي مافتحهوش غير بعد موته, وكان فيه أن الراديو 
ده جهاز اتصال بين حد هنا ف الأرض ومخلوقات في مكان تاني 

فاكر إسم الدكتور الي كشف عليك أول مرة لما أغمي عليك؟ 

كان إسمه غانم أو غنام.. حاجة زي كده, بس ده ساب البيت من سنين كتير. 

...غانم... مش بيفكرك بحاجة الإسم ده يا عم فتحي؟ 

لذ! 

غانم علي.. افتكرته؟ 

مين غانم علي ده يا هاجر؟... غانم!!!! نائب المحافظ ؟! 

أيوه هو الي كان ساكن معاكم في البيت لما كان لسه موظف في المحليات 

الي اتخانق مع توفيق لما جينا ليكم أول يوم بحجة أنه خبط فيه وهو طالع علي السلم. 

إيه ده.. أنا ازاي ماركزتش ف إسمه لما محسن قال لي أنه كشف عليا؟! 

يعني محسن كان مرتب مع كل الدكاترة الي روحنالهم؟ 

فاكر يا ماجد لما كنت عندنا وكنت بحكيلك وقولتلك أن محسن هو كمان.. وقاطعني وقال لي 
ماتكلمش في النقطة دي؟ 1 1 
أيوه فاكر يا عم فتحي وكان وشه مقلوب وقتها ومتضايق جدا. 

وقتها كنت هقول لك أن عمك محسن هو كمان نفس الوضع, بس ماعرفش ليه ماكنش بيحب 
أننا نتكلم عنه رغم أنه كام بيتكلم معايا كتير عني! 

يعني محسن كمان قلبه مش شغال؟ 

أيوه يا هاجر.. بس كان مشدد عليا أن لو اتكلمت في الموضوع ده هيقطع علاقته بيا. 

كده محسن وغانم بينهم حاجة مش هيحلها غير غانم.. خصوصاً أنه هيخاف علي اسمه 
وسمعته.. لازم نروحله الوزارة ونتكلم معاه. 

تفتكري هنعرف نوصل ليه؟ 

لازم نوصل ليه.. لازم. 

خلاص, أقعدوا اليومين دول في شقتكم هنا لحد ما أشوف حد يقدر يخلينا نقابله. 

تمام, أهو نرتاح شوية وهدور بردو في الشقة يمكن توفيق ساب حاجة في الشقة تفيدنا.. يلا يا 
ماجد. 

خد بالك علي نفسك يا عم فتحي ولو فيه أي حاجة كلمنا. 

وأنتم كمان يا بنتي. 


صباح اليوم التالي.. التليفون بيرن في محل فتحي.. 
صباح الخير. 

فتحي ازيك.. أخبارك إيه يا صاحبي؟ 

كويس يا محسن. 

مال صوتك؟ حد مزعلك؟ تعبان؟ 

لأ كله حاجة تمام. 

صوتك متغير يا صاحبي.. مالك؟ 


مافيش حاجة يا محسن, مصدع بس شوية. 

مش بتسأل عني يعني ولا بتيجي البيت.. هو أنا زعلتك في حاجة؟ 
لأ مافيش حاجة قولتلك. 

طيب أنا هجيب فطار وأجيلك نفطر سوا.. 


لأ ماتجيش.. أنا فطرت خلاص ومش جعان. 


أيوه يا هاجر. 

صباح الخير يا عم فتحي, عامل إيه؟ 

أنا كويس وأنتم عاملين إيه؟ 

احنا بخير.. فيه جديد؟ 

لأمافيش, بس محسن كلمني دلوقتي ولسه قافل معاه.. 

مش عارف أتعامل معاه طبيعي يا هاجر وخايف يشك في حاجة! 

لأ ماتقلقش من النقطة دي أنت بس اتعامل عادي خالص وماتقولش ليه حاجة لحد ما نوصل 
لغانم الأول. 

هحاول حاضر, وأنتم من ناحيتكم فيه جديد؟ 

لسه والله يا عم فتحي, ماجد من امبارح في مكتب والده ماخرجش منه وبيدور فيه.. لو فيه أي 
جديد هعرفك علطول. 


ماما.. 

أيوه يا ماجد جايه لك. 

هايا حبيبي, فيه إيه؟ 

شوفي الورقة دي كده! 

دي أرقام تليفونات.. بس الي جنبها دي حروف. 

أيوه بصي كده لثالث رقم! 

غ.ع ... غانم علي؟!!!! 

مش عارف.. بس ده الي فكرت فيه أول ما شوفت الأرقام! 

هه رقم! تفتكر الناس دي كلها معانا في نفس الدايرة دي؟ 

مش عارف يا أمي بسإيه الي يخلي والدي يكتب أساميه حروف إلا لو كان عاوزهم مبهمين 
مايعرفهومش غيره؟ 1 َ 1 
همممم طيب هنكلمه بس نكمل تدوير في الحاجة يمكن نلاقي حاجة تانيه, نخلي الإتصال بيه آخر 
حاجة نعملها. 


وبعد ساعتين من البحث دول الوصول لنتيجة.. أصبح الإتصال هو الاختيار الوحيد - 


هات الرقم يا ماجد, نتصل بيه ونشوف هو فعلاً غانم ولا لأ. 
جرس.. 


ألو. 

ألو, مساء الخير. 

أأمري حضرتك, مين معايا؟ 

(بقليل من التردد) أستاذ غانم علي معايا؟ 

أنت مين وجبتي الرقم ده منين؟ 

(مزيد من التردد) معاك هاجر عبدالمجيد.. (وقبل ما تفكر هتقول إيه بعدها كانت السكة اتقفلت 
في وشها) 


قفل السكة أول ما قولت إسمي! 
مالهاش معني تاني !!! أكيد هو! 
هجرب أتصل تاني.. 


أاتصل من معايا طيب؟ 
جرب كده.. 


بردو مش بيرد. 
(بعد وقت مش قليل من الصمت بينهم الإثنين كسر الصمت باب الشقة بيخبط.. ) 
قام ماجد فتح الباب.. 


مساء الخير 

مساء الخير 

أستاذة هاجر موجودة؟ 

أيوه موجودة, مين حضرتك؟ 

قول لها من طرف نائب المحافظ. 

أستاذ غانم؟!!! 

أيوه.. لو سمحت عاوز اتكلم معاها. 

حاضر ثواني .. ( أمي.. فيه حد عاوزك) 

أستاذة هاجر.. هستأذنك تيجي معايا, معالي نائب المحافظ طالب حضورك على وجه السرعة. 
دقيقتين أغير هدومي وهاجي معاك, 2 ْ 
تروحي فين يا أمي؟ مش هسيبك تنزلي. 

ده الي كنا عاوزينه يا ماجد من الأول.. وأهو جالنا لحد عندنا.. ماتخافش عليا! 
خلاص هاجي معاكي.. رجلي علي رجلك. 


مائني: 
( نزلوا من البيت, ركبوا العربية ) 


حضرتك ده مش طريق المحافظة! 

الباشا هيقابلكم في مكان تاني. 

فين يعني؟! 

ماتخافيش أستاذة هاجر مش خاطفينكم.. ( بابتسامة لا تحمل أي معني ) 


(خرجت السيارة لطريق مصر الإسكندرية الصحراوي وفي منتصف الطريق وقفت) 

اتفضلوا انزلوا. 

ننزل فين احنا في صحراء؟! 

فيه عربية تانية هتركبوها. 

( خرجا من السيارة ونظرا حولهما.. لا شئ إلا الرمال وطريق مهجور من الحركة وفجأة ظهرت 
سيارة أخري ووقفت أمامهما, فتح الزجاج المُعتم ) 

اركبي يا أستاذة هاجر.. وأنت كمان يا ماجد. 

( بلا أسئلة ركبا السيارة ) 

أنا غانم علي.. 

غني عن التعريف أستاذ غانم. 

أكيد بما أنك كلمتيني علي رقمي الشخصي فأنت مش عاوزة تعرفي غانم نائب المحافظ.. أنت 
كلمتي غانم المجهول.. الي مش غني عن التعريف! 

بالظبط كده.. 

طيب أنا مش هطول عليكم وهختصر في الكلام علشان مافيش أمان للوقت.. 

أنا وتوفيق جوزك وغيرنا مجموعة من الرجال والنساء مرينا بتجربة فريدة من نوعها, وكان 
فيه بيننا أكواد وشفرات ولقاءات حاولنا علي أد ما نقدر نخليها في السر..وكان توفيق جوزك 
مسمينا ( جماعة القلب الميت ) كنوع من الدعابة علي التغيير الي حصل في حياتنا.. وبما أنك 
وصلتي ليا ف أكيد عرفتي الي حصل مع محسن وفتحي.. اتأخرتي كتير أنت وماجد.. بس المهم 
نكم وصلتم. ...| 

أنت كنت عارف أننا بندور؟ 

أنتم متراقبين من المجموعة من يوم وفاة توفيق الله يرحمه. . منها خوف عليكم أن يحصل ليكم 
حاجة وبردو أمان للمجموعة أن تتصرفوا تصرف غلط يضيع مجهود سنين وفقداننا لناس 
غاليين علينا. 

مش فاهمه! 

المجموعة بتاعتنا دي فيه عامل مد مشترك بيننا أننا بنقدر نتواصل مع بعض في وقت النوم. . وكلنا 
مرتبطين بشكل أو بآخر مع حاجة مجهولةمن وقت للتاني بتتداخل معانا في المنام وتبلغنا 
بأخطار بتواجهنا علي كوكب الأرض.. منها حاجات احنا اتعاملنا معاها بالفعل وأبطلناها قبل ما 
تتسبب في دمار لبلاد ومنها حاجات ماقدرناش عليها وتسببت في أذي للناس. 

ممكن توضح أكثر؟ ب يعني أنتم بقيتوا أبطال خارقون يعني؟ 

(بضحكة ثقة وتواضع) مش بالظبط كده.. بس احنا من التجارب الي مرينا بيها والتهديدات الي 


أنتم مين؟ 

اهنا كتير ومكن فن مصنيس.. في كل مكان فن العالم:.جهان الراديو الى مغ محسة:ذه لمن 
بيكون قريب من حد بيأثر عليه وبيخليه يوصل ويتعلم حاجات تاخد سنين في التعليم في ثواني 
من غير ما يدرك ده.. زي ما حصل معاك يا ماجد لما روحت لمحسن! 

إيه ده أنت عرفت منين؟ 

مش قولتلك في وقت النوم بنتواصل!! اللغة اللاتينية ية اليث اتكلمت بيها وأنت نايم دي كانت تأثير 
تعرضك للجهاز.. الموضوع أكبر من مجرد جهاز أو تهديدات.. الموضوع مرتبط بكيانات علي 
الأرض وبره الأرض.. 

لأكتر من "١‏ سنة معانا علماء ورواد فضاء ودكاترة في كل مكان بنحاول نوصل لحل ونوصل 
لأصل الشر والخير الي بنتعامل معاهم دول.. بدل ما نكون مجرد مستقبلين وبننفذ الي بنشوفه 
وخلاص.. ولسه بردو الموضوع مجهول بالنسبة لينا وكل ما بنوصل لحاجة نكتشف غموض 
اكبر. 

كل المطلوب منكم دلوقت أنكم تروحوا البيت.. تعيشوا حياتكم الطبيعية.. وأي ورق ومستندات 
ومتعلقات تخص توفيق احرقوها.. فيه حاجات لو وصلت للإيد الغلط ممكن تكون سبب إبادة 
للكوكب وكل الناس عليه! 

طب أنا عاوز أعرف حاجات كتير.. وعاوز أكون معاكم أحاول أساعدكم يمكن أقدر أفيدكم. 

دورك لسه ماجاش يا ماجد. . لما يجي دورك صدقني هتلاقي نفسك معانا من غير طلب. . المهم 
دلوقت تاخد بالك من نفسك ومن والدتك وتعملوا الي قولتلكم عليه. 

هتنزلوا من العربية وتركبوا العربية الي جابتكم هنا.. تروحوا لفتحي وتفهموه أن محسن مكانش 
قاصد يضره.. محسن صاحبه وبيحبه زي ماهو.. وتفهموه أنه مايتكلمش عن الموضوع مع حد 
لحد ما دوره يجي هو كمان.. 

لسه ماجاش الوقت الي تسألوا فيه... مين هنك. 


) النهاية.. حتي يأتي دورك! ) 


